อริสมันต์นัดมอบตัว DSI 10 โมงนี้
เมื่อช่วงเย็นของเมื่อวานนี้ (6 ธ.ค.) มีรายงานว่า นายอริสมันต์ พงศ์เรืองรอง แกนนำกลุ่มคน นปช. ที่หลบหนีไปหลังจากสินสุดเหตุการณ์จลาจล เดือนพฤษภาคมปี 2553 นายอริสมันต์ ได้เดินทางไปมอบตัวต่อศาลจังหวัดพัทยา คดีพากลุ่ม นปช. บุกเข้าไปภายในโรงแรมรอยัล คลิฟ บีช รีสอร์ทพัทยา ซึ่งเป็นสถานที่จัดการประชุมอาเซียนซัมมิต เมื่อวันที่ 11 เม.ย.2552 และยื่นหลักทรัพย์ 2 ล้านบาทประกันตัว นอกจากนี้ ทนายความกลุ่ม นปช. ได้ยื่นคำร้องร้องต่อศาลรัฐธรรมนูญขอให้มีคำวินิจฉัย คดีเกี่ยวข้องกับ นปช. ให้เป็นคดีทางการเมือง และให้วินิจฉัยอำนาจและขอบข่ายของศาลจังหวัดพัทยาว่ามีอำนาจตัดสินคดีก่อความไม่สงบของ นปช. หรือไม่วันนี้ ( 7 ธ.ค.) นายอริสมันต์ พงศ์เรืองรอง ยืนยันจะเข้ามอบตัว ที่กรมสอบสวนคดีพิเศษดีเอสไอ เวลา 10.00 น. นายอริสมันต์ ยืนยันผ่านรายการโทรทัศน์ดาวเทียม สถานีข่าวระวังภัย ยืนยันว่า มีความบริสุทธิ์ใจและไม่ใช่ผู้ก่อการร้าย ตามที่ถูกตั้งข้อกล่าวหา และเมื่อสถานการณ์กลับเข้าสู่ประชาธิปไตยแล้วก็จะกลับมาสู้คดี และเตรียมเรื่องการยื่นขอประกันตัว ส่วนจะได้ประกันตัวหรือไม่ อยู่ที่ศาลจะพิจารณาสอดคล้องกับความเห็นจากนายธาริต เพ็งดิษฐ์ อธิบดีดีเอสไอ ยอมรับว่า ได้รับการประสานจาก นายอริสมันต์เข้ามอบตัวจริง ในวันนี้ เวลา 10.00 น.ซึ่งหลังจากทำประวัติ ผู้ต้องหาแล้วดีเอสไอจะส่งนายอริสมันต์ให้อัยการฝ่ายคดีพิเศษทันทีเนื่องจากสำนวนคดีของนายอริสมันต์ ดีเอสไอได้สรุปไปให้อัยการทั้งหมดแล้ว และอัยการ จะเป็นผู้ใช้ดุลยพินิจพิจารณาว่าจะให้ประกันตัวหรือไม่
 เมื่อช่วงเย็นของเมื่อวานนี้ (6 ธ.ค.) มีรายงานว่า นายอริสมันต์ พงศ์เรืองรอง แกนนำกลุ่มคน นปช. เดินทางไปมอบตัวต่อศาลจังหวัดพัทยา คดีพากลุ่ม นปช. บุกเข้าไปภายในโรงแรมรอยัล คลิฟ บีช รีสอร์ทพัทยา ซึ่งเป็นสถานที่จัดการประชุมอาเซียนซัมมิต เมื่อวันที่ 11 เม.ย.2552 และยื่นหลักทรัพย์ 2 ล้านบาทประกันตัว ส่วนวันนี้นายอริสมันต์ พงศ์เรืองรอง ยืนยันจะเข้ามอบตัว ที่กรมสอบสวนคดีพิเศษดีเอสไอ เวลา 10.00 น.
DSI,นปช.,มอบตัว,ศาลรัฐธรรมนูญ,อริสมันต์